Zico
Arthur Antunes Coimbra (Rio de Janeiro, 3. ožujka 1953.), poznatiji kao Zico je umirovljeni brazilski nogometaš i reprezentativac. Od 2014. do 2016. godine je bio trener indijskog kluba FC Goa. Često nazivan i "Bijeli Pelé", Zico je bio tehnički izrazito nadaren igrač, izvrstan u dodavanju u završavanju akcija te jedan od ponajboljih igrača s kraja 70-ih i početka 80-ih godina. Godine 1999., Zico je proglašen osmim najboljim igračem stoljeća, a 2004. uvršten je na popis FIFA 100. Sam Pelé je izjavio kako je Zico, tokom godina, došao najbliže igri koju je on sam imao.

Sa 48 golova iz 71 utakmice, Zico je četvrti najbolji strijelac u historiji brazilske reprezentacije. Nastupio je na čak tri svjetska prvenstva, mada nikada nije bio svjetski prvak, unatoč činjenici da se brazilska reprezentacija sa prvenstva 1982. smatra jednom od najboljih generacija u historiji. Godine 1983., World Soccer ga je imenovao igračem godine. 

Nakon igračke karijere, Zico je postao trener. Vodeći reprezentaciju Japana, nastupio je na Svjetskom prvenstvu 2006. i osvojio Azijski kup 2004., dok je turski Fenerbahçe S.K. odveo do četvrtfinala Lige prvaka 2008. godine. Godine 2009. preuzeo je klubu CSKA Moskve, ali je već u rujnu iste godine postao trener Olympiakosa, gdje je dobio otkaz 2010. godine. 

Brazilski fudbaleri
Brazilski fudbalski treneri
Selektori fudbalskih reprezentacija
Selektori fudbalske reprezentacije Japana
Azijski prvaci u fudbalu
Fudbaleri ili nogometaši Udinesea
Biografije, Rio de Janeiro